**«Լրտեսների երեխաները 3»** կամ **«Լրտեսների երեխաները 3. Խաղն ավարտված է»** (անգլ.՝ Spy Kids 3-D: Game Over), ամերիկյան գեղարվեստական ֆիլմ, Ռոբերտ Ռոդրիգեսի ֆիլմերի շարքի 3-րդ սերիա։ Նկարվել է 3D ձևաչափով։

Սյուժետ
-------

Ջունին «Օ Էս Էս»-ից հեռացել է, ինչպես երազում էր, բացել է իր սեփական հետախուզական գործակալությունը։ Իր վաստակած համեստ գումարները խնայում է հանելուկային կիբերհանճարի կողմից ստեղծված նոր «Game Over» վիդեոխաղը գնելու համար, որը խաղը մինչև վերջ անցնողներին խոստանում է մեծ մրցանակներ։

Ջունիին տեղեկացնում են, որ քույրը կորել է, և նա գնում է «Օ Էս Էս»։ Պարզվում է, որ Կարմենը վիրտուալ կերպով կորել է հենց նույն «Game Over» վիդեոխաղում և մնացել է 4-րդ մակարդակում, իսկ Ջունին պետք է գնա նրա ետևից։ Ջունին 12 ժամվա ընթացքում պետք է հասնի հինգերորդ մակարդակ և անջատի խաղը, որպեսզի կիբերհանճարը չկարողանա դուրս պրծնել բանտից և զավթել երիտասարդների խելքը։ Վիրտուալ իրականության մեջ նա ծանոթանում է խաղի փորձարկողների հետ՝ ուժեղ Առնոլդի, հանճար Ֆրենսիսի, զիլ տղա Ռեսի, ինչպես նաև հանելուկային աղջիկ Դեմետրայի հետ։ Տեսնելով, որ Ջունիի կյանքի միավորները արագ վերջանում են, «Օ Էս Էս»-ի մասնագետները նրան առաջարկում են օգնություն՝ խաղ ուղարկել ընտանիքի ևս մեկ անդամի։ Ջունին ընտրում է իր պապիկին՝ Վալենտինին, ում քայլելու կարողությունը խաղում կրկին վերադառնում է։ Ջունին անցնում է ռոբոտների մրցարշավը և այնտեղից խաղային կոստյումով դուրս գալիս որպես առաջին հաղթող։ Առնոլդը, Ֆրենսիսը և Ռեսը մտածում են, որ նա մարտիկ է և իրենց կտանի մինչև 5-րդ մակարդակ։ Իրականում չլինելով մարտիկ՝ Ջունին ամեն դեպքում որոշում է հաստատել նրանց խոսքերը, որպեսզի վերջիններս իրեն օգնեն գտնելու քրոջը։

3-րդ մակարդակում Ջունին և Առնոլդը ստիպված են լինում կռվել խաղում մնալու իրավունքի համար։ Ջունիի կյանքի միավորների սպառումնից հետո նրա տեղը անսպասելիորեն զբաղեցնում է Դեմետրան, իսկ Ջունիի կորցրած առողջությունը վերականգնվում է։ Դեմետրան պարտվում և դուրս է մնում խաղից։

Երեխաները հասնում են 4-րդ մակարդակին, որտեղ Ջունին հանդիպում է Կարմենին։ Նրանք միասին ճանապարհ են ընկնում դեպի հրաբխային լեռ, որտեղ թաքնված է 5-րդ մակարդակի անցումը։ Հասկանալով, որ կիբերհանճարը երեխաներին թակարդն է գցում, «Օ Էս Էս»-ը փորձում է նրանց հեռացնել այդտեղից, սակայն փորձերն անհաջությամբ են ավարտվում։ Երեխաները անցնում են 5-րդ մակարդակ առանց իրական մարտիկի օգնության։ Ռեսը և Ֆրենսիսը հասկանում են, որ Ջունին իրեն ներկայացնում է որպես մարտիկ, սակայն նա մարտիկ չէ և սկսում են մտածել, որ իրականում նա խաղացող է, ով մյուսներին խաբելով տանում է այնպիսի տեղ, որտեղից հնարավոր չի լինի դուրս գալ։ 5-րդ մակարդակի մուտքի մոտ նրանք հանդիպում են մարտիկին և միասին անցնում հաջորդ մակարդակ։ Անսպասելիորեն մարտիկի վրա հարձակվում են, և նրա կյանքի ցուցիչը զրոյանում է, ինչի արդյունքում նա խաղից դուրս է մնում։ Հանկարծ խաղում նորից հայտնվում է Դեմետրան։ Պարզվում է, որ իրականում Դեմետրան խաբեբա է և նրանց տարել է այնպիսի տեղ, որտեղից հնարավոր չէ դուրս գալ։ Իրական արցունք թափելով նա համոզում է երեխաների փախչել։ Անսպասելիորեն խաղում հայտնվում է կիբերհանճարը և նրանց մոտ ուղարկում է ռոբոտների։ Վալենտինը գտնում է խաղից դուրս գալու ելքը փորձում է դուրս բերել երեխաներին։ Դեմետրան պահում է անջատիչը, որպեսզի երեխաները փախչեն, սակայն Վալենտին չի ցանկանում լքել խաղը, որտեղ նա ունակ էր քայլելու։ Ջունին պապիկին համոզում է վերադառնալ իրական աշխարհ։

«Օ Էս Էս»-ի գործակալները գտնում են Ջունիի հետ խաղացած երեխաներին։ Հետագայում պարզվում է, որ խաղում եղել է երկու անջատիչ. մեկը խաղն անջատելու համար, մյուսը՝ կիբերհանճարին դուրս թողնելու, իսկ Վալենտինը պտտել է երկրորդ անջատիչը։ Սկսվում են սեյսմիկ տատանումներ։ Ջունին և Կարեմենը, փախչելով փողոց, հայտնաբերում են, որ խաղը տեղափոխվել է իրական աշխարհ։ Նրանք միայնակ չեն կարող գլուխ հանել և կանչում են իրենց ընտանիքին։ Սակայն ուժերը չեն բավարարում, որպեսզի հաղթեն կիբերբանակին։ Այդ ժամանակ Ջունին հիշում է Գերթիի խոսքերը. «Մենք բոլորս քո ընտանիքն ենք»։ Ջունին կանչում է բոլորին, ով կարող է։ Վերցնելով իրենց հետ 3D ակնոցներ ամբողջ ընտանիքով կռվում են ռոբոտների դեմ։ Միասին նրանց հաջողվում է հաղթել կիբերհանճարի ռոբոտներին։ Սակայն գլխավոր ռոբոտը, որը կառավարվում է կիբերհանճարի կողմից, գնում է իր գլխավոր թշնամու՝ Ջունիի պապիկի հետևից։ Վալենտինը 30 տարի փնտրել է Սեբաստիանին, որպեսզի ասի, որ ներում է նրան բոլոր սխալների համար։ Հին թշնամիները կրկին ընկերներ են դառնում, և կիբերհանճարը հայտարարում է խաղի ավարտը։ Խոստանալով ուղղվել՝ նա միանում է մեծ ընտանիքին։

Դերերում
--------

| Դեր | Դերասան |
| --- | --- |
|  Ջունի Կորտեզ | Դերիլ Սաբրա |
|  Կարմեն Կորտեզ | Ալեքսա Վեգա |
|  Գրեգորիո Կորտեզ | Անտոնիո Բանդերաս |
|  Ինգրիդ Կորտեզ | Կարլա Գուդջինո |
|  Իսիդոր «Մաչետե» Կորտեզ | Դենի Տրեհո |
|  Վալենտայն (Պապիկ) | Ռիկարդո Մոնտալբան |
|  Տատիկ | Հոլան Թեյլոր |
|  Կիբերհանճար(Սեբաստիան) | Սիլվեստր Ստալոնե |
|  Դոնահան Գիգլս | Մայք Ջադջ |
|  Ֆրանչեսկա Գիգլս   | Սալմա Հայեկ |
|  Գերի Գիգլս | Մեթ Օ'Լիրի |
|  Գերթի Գիգլս | Էմիլի Օսմենթ |
|  Արնլոդ | Ռայման Փինկստոուն |
|  Ռես | Ռոբերտո Վիտո |
|  Ֆրենսիս | Բոբի Էդներ |
|  Դեմետրա | Կորտին Ջայնս |
|  Դինկի Վինքս | Բիլ Փեքսթոն |
|  Դևլին | Ջորո Քլունի |
|  Ռոմերո | Սթիվ Բուշեմի |
|  Մարտիկ | Էլայջա Վուդ |
|  Այգու աղջիկ | Սելենա Գոմես |
|  Ֆելիքս Գամմ | Չիչ Մարին |
|  Ֆեգան Ֆլուպ | Ալան Քամնգ |
|  Ալեքսանդր Մինյոն | Թոնի Շալումբ |

Պարգևներ
--------

* 2004 - Ոսկե ազնվամորի - Վատագույն երկրորդ պլանի տղամարդկային դեր (Սիլվեստր Ստալոնե)

Ծանոթագրություններ
------------------

1. ↑  Internet Movie Database — 1990.
2. ↑
3. 1 2 3 4 5 6 7 8 9 10 11 12 13 14 15 16 17 18 19 20 21 22
4. 1 2 3
5. 1 2 3
6. 1 2 3 4 5 6 7 8 9  ČSFD (չեխերեն) — 2001.
7. 1 2 3 4 5 6 7 8 9 10 11 12 13 14 15 16
8. ↑
9. 1 2 3 4 5 6 7 8 9 10 11 12 13 14 15 16
10. 1 2
11. 1 2

Արտաքին հղումներ
----------------

* «Լրտեսների երեխաները 3։ Խաղն ավարտված է»(անգլ.) ֆիլմը Internet Movie Database կայքում
* «Լրտեսների երեխաները 3։ Խաղն ավարտված է»(անգլ.) ֆիլմը *Box Office Mojo* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * դ
* ք
* խ
*Լրտեսների երեխաները* |
| --- |
|  |
| Ֆիլմեր | *Լրտեսների երեխաները* (2001) • *Լրտեսների երեխաները 2. Անիրականալի հույսերի կղզին* (2002) • *Լրտեսների երեխաները 3. Խաղն ավարտված է* (2003) • *Լրտեսների երեխաները 4D* (2011) |
|  |
| Դերեր | Կարմեն Կորտեզ • Ջունի Կորտեզ • Մաչետե Կորտեզ |

 |